పడ్డానండి ప్రేమలో మరి

పడ్డానండి ప్రేమలో మరి 2015లో విడుదలైన తెలుగు సినిమా. నల్లపాటి వంశీ మోహన్ సమర్పణలో పాంచజన్య మీడియా బ్యానర్ పై నల్లపాటి రామచంద్రప్రసాద్ నిర్మించిన ఈ చిత్రానికి మహేశ్ ఉప్పుటూరి దర్శకత్వం వహించాడు. వరుణ్ సందేశ్, వితికా శేరు హీరో హీరోయిన్ గా నటించిన ఈ సినిమా 14 ఫిబ్రవరి 2015న విడుదలైంది.
చిత్ర నిర్మాణం
ఈ సినిమాను 2 జూన్ 2014న ప్రారంభించారు. ఆడియో ను 26 జనవరి 2015న విడుదల చేశారు.
కథ
ఓ కాలేజ్ స్టూడెంట్ రామ్(వరుణ్ సందేశ్), శ్రావణి(వితికా)తో ప్రేమలో పడతాడు. కొన్ని రోజుల తర్వాత రామ్ ప్రేమను శ్రావణి అంగీకరిస్తుంది. కొంతకాలం ఇద్దరూ బాగానే వుంటారు కానీ తర్వాత కొన్ని మనస్పర్థల కారణంగా ఇద్దరూ విడిపోతారు. అయితే వీరు విడిపోయిన తర్వాత లంకపతి (అరవింద్) అనే రౌడీ శ్రావణిపై కన్నేస్తాడు. ఆమెను ఎలాగైనా పెళ్లి చేసుకోవాలని, నిత్యం శ్రావణినే ఫాలో అవుతాడు. ఈ క్రమంలోనే శ్రావణిని లంకపతి కిడ్నాప్ చేస్తాడు. ఇక రామ్ ఈ లంకపతి నుంచి శ్రావణిని ఎలా కాపాడాడు? అసలు రామ్, శ్రావణిల మధ్య మనస్పర్థలు ఎందుకు వచ్చాయి ? చివరకు రామ్, శ్రావణిల ప్రేమ కలిసారా?? అనేదే మిగతా సినిమా కథ.

నటీనటులు
వరుణ్ సందేశ్ 
 వితికా శేరు
అరవింద్
పోసాని కృష్ణమురళి 
ఎం. ఎస్. నారాయణ 
తెలంగాణ శకుంతల
పృథ్వీరాజ్
కాశీ విశ్వనాధ్
వేణు 
తాగుబోతు రమేష్ 
చలాకి చంటి
షేకింగ్ శేషు
శరణ్య ఆనంద్

సాంకేతిక నిపుణులు
బ్యానర్ : పంచజన్య మీడియా
దర్శకుడు: మహేష్ ఉప్పుటూరి
నిర్మాత : నల్లపాటి రామాచంద్ర ప్రసాద్
సంగీతం: ఖుద్దూర్ ఎఆర్
ఛాయాగ్రహణం: భరణి.కె.ధరణ్
ఎడిటర్: ప్రవీణ్ పూడి

మూలాలు

వర్గం:2015 తెలుగు సినిమాలు
వర్గం:2015 సినిమాలు